רועי שגב

רועי שגב (נולד ב-14 במרץ 1974) הוא שחקן, תסריטאי, במאי, מנהל אומנותי ויוצר ישראלי בתיאטרון ובטלוויזיה. שגב נולד וגדל בתל אביב. שגב התחנך בבית הספר גבריאלי הכרמל בעיר, ובהמשך עבר ללמוד בבית הספר לאומנויות בתל אביב, ומשם עבר לתיכון תלמה ילין. את שירותו הצבאי עשה בחיל התותחנים ושירת כמפקד צוות. לאחר שחרורו למד משחק בבית צבי. שגב התחיל לשחק כבר בילדות בתוכניות "תופסים ראש" עם נתן דטנר ו"קריאת כיוון" עם רוני פינקוביץ. עד לשנת 2009 שגב שיחק במגוון סדרות כגון "טירונות", "מיי פירסט סוני", "עספור" ו"החברים של נאור", וכן בהצגות כגון "בילבי", "טולי בלבולי בארץ פטפטת" ו"טולי בלבולי בממלכת המוזיקה". ב-2008 שיחק בתפקיד ראשי בסרט "נימפות בערפל". ב-2009 החל לכתוב ולביים הצגות שונות בתיאטרונים כגון הבימה, הקאמרי, בית ליסין, תיאטרון חיפה, תיאטרון אורנה פורת ותיאטרון באר שבע. בין ההצגות אותן ביים בתיאטרון בית לסין - "הגלולה"- עם רבקה מיכאלי. בקאמרי - "אני סבתא שלך", בתיאטרון הבימה - "הרובוטית" עם נורמן עיסא, "ספינינג" - עיבוד לסיפור מאת אשכול נבו, "הרפתקאות דוד אריה". "שכנים" (עליה קיבל את פרס המחזאי והבמאי בפסטיבל חיפה), ועוד. בתיאטרון באר שבע - "לא משלנו" עם גבי עמרני. יחד עם שירילי דשא, כתב מגוון מחזות לילדים ביניהם: "פרצוף חמוץ", "שקשוקה", "הודיני", ואת המחזה "שרלוק הולמס", שהוביל לזכייתם המשותפת בפרס אורנה פורת ב-2016. השניים כתבו ביחד גם את מופעי הפסטיגל בשנים 2018 ו-2019. בנוסף, כתב עם שירילי דשא את הסדרות: "ילדי בית העץ" (זוכת 11 פרסי אקדמיה), "כראמל" (זוכת 8 פרסי אקדמיה). ו"מי פה הבוס?". שימש כעורך תסריט בסדרה "קפה עמליה" והיה שותף לפיתוח העונה החדשה של התוכנית "פרפר נחמד". החל מ-2019 שגב משמש כמנהל האומנותי של פסטיבל חיפה להצגות ילדים. ב-2023 ביים שגב ביחד עם חנוך רוזן את הפסטיגל. שגב נשוי לעורכת הווידאו חן שביט ולהם שני ילדים. מתגורר ברמת גן. לימודי משחק - בית הספר למשחק "בן צבי" (1999) קורס משחק מול מצלמה - רות דייכס סדנת במאים מטעם ארגון אסיטז" בגרמניה (2011) פרס לנדסברג לבמאי המצטיין בתיאטרון "הבימה" פרס המחזאי והבמאי של פסטיבל החיפה על ההצגה "שכנים" פרס אורנה פורת (ביחד עם שירילי דשא) על המחזה "שרלוק הולמס". פרס האקדמיה לטלוויזיה על התסריט (2016, 2017, 2019) והסדרה הטובה ביותר - "ילדי בית העץ" (2019). פרס האקדמיה לטלוויזיה על התסריט והסדרה הטובה ביותר - "כראמל" (2022) רועי שגב, ברשת החברתית פייסבוק רועי שגב, במיזם "אישים" לתיעוד היצירה הישראלית רועי שגב, במסד הנתונים הקולנועיים IMDb (באנגלית) רועי שגב, באתר "אידיבי", מאגר הידע העברי לקולנוע ישראלי ועולמי הכירו את שירילי דשא ורועי שגב | אנחנו יוצרים תיאטרון ילדים, סרטון בערוץ "תיאטרון אורנה פורת לילדים ונוער", באתר יוטיוב רועי שגב מתארח בתכנית של לונדון וקירשנבאום - 27.3.16, סרטון בערוץ "תיאטרון אורנה פורת לילדים ונוער", באתר יוטיוב הגלולה - קליפ ההצגה, סרטון בערוץ "תיאטרון בית ליסין על שם ברוך איבצ'ר", באתר יוטיוב לא משלנו | טריילר, סרטון בערוץ "תיאטרון באר שבע", באתר יוטיוב התיאטרון הקאמרי | אני סבתא שלך, סרטון בערוץ "התיאטרון הקאמרי", באתר יוטיוב בעלה של אשתי - התיאטרון הלאומי הבימה, סרטון בערוץ "הבימה - התיאטרון הלאומי", באתר יוטיוב הצגת ילדים חינוכית "אדיסון" - הנער שהביא את האור לעולם תיאטרון אורנה פורת, סרטון בערוץ "תיאטרון אורנה פורת לילדים ונוער", באתר יוטיוב שרלוק הולמס - תיאטרון אורנה פורת, סרטון בערוץ "תיאטרון אורנה פורת לילדים ונוער", באתר יוטיוב תיאטרון אורנה פורת - הנחשול, סרטון בערוץ "קרנית", באתר יוטיוב יעקב בר-און, ‏לא מתיילדים: יוצר "ילדי בית העץ" נרגש לקראת העונה החדשה, באתר מעריב אונליין, 7 בינואר 2021 הבוקר ב - פותחים יום רועי שגב, המנהל האמנותי של הפסטיבל וצביה הוברמן, יוצרת ובמאית ההצגה הפותחת פסטיבל - "פרפרים בראש", ברשת החברתית פייסבוק הזוכים והזוכות בתחרות פרסי הטלוויזיה לילדים ונוער #1, באתר www.israelfilmacademy.co.il מיטל קפלן, הזוכים והזוכות בתחרות פרסי האקדמיה לטלוויזיה לילדים ונוער #2, באתר www.israelfilmacademy.co.il